На основу члана 66. став 2. ("Сл. гласник РС", бр. 55/2013), и Статута ОШ“Павле Савић” у Београду, Школски одбор на седници од 22.1.2015 године, донео је

**ПРАВИЛНИК О ПОХВАЉИВАЊУ И НАГРАЂИВАЊУ УЧЕНИКА И ЗАПОСЛЕНИХ**

**ОШ''ПАВЛЕ САВИЋ'', Београд**

Члан 1

**Усмену похвалу** ученику додељује одељенски старешина по сопственој иницијативи или на образложени усмени предлог предметног наставника.

**Писмену похвалу** ученику додељује одељенско веће, на образложени усмени предлог одељенског старешине, одељенског већа или предметног наставника.

Члан 2

**Награде** ученицима додељује наставничко веће, на образложени писмени предлог одељенског старешине, одељенског већа или предметног наставника.

Члан 3

У Школи се на крају сваке наставне године додељује посебна **похвала ''Ученик** **генерације''.**

Похвала се додељујe ученику завршног разреда који се у својој генерацији највише истакао у учењу и владању

Члан 4

Похвала ''Ученик генерације'' додељује се ученику са највише бодова додељених према критеријумима утврђеним овим правилником.

Члан 5

**Примерно владање** кандидат за доделу похвале ''Ученик генерације'' мора имати и после закључивања оцене из владања, најмање до доношења одлуке о додели те похвале.

Члан 6

Кандидат за ученика генерације припадају бодови по основу:

1. општег успеха:

- Вукова диплома – 30 бодова

-Светосавска диплома – 10 бодова

-Посебна диплома – 5 бодова за сваки предмет

2. успеха на такмичењима из свих наставних предмета у организацији Министарства просвете и спорта или признатих од стране тог министарства.

за успех на школском такмичењу ученику припада:

* за освојено прво место – 3 бода
* за освојено друго место – 2 бода
* за освојено треће место – 1 бод

за успех на општинском такмичењу ученику припада:

* за освојено прво место – 5 бодова
* за освојено друго место – 4 бода
* за освојено треће место – 3 бода

за успех на градском такмичењу ученику припада:

* за освојено прво место – 10 бодова
* за освојено друго место – 8 бодова
* за освојено треће место – 6 бодова

за успех на републичком такмичењу ученику припада:

* за освојено прво место – 18 бодова
* за освојено друго место – 15 бодова
* за освојено треће место – 12 бодова

3. свестраност ученика – за сваки предмет из кога се ученик такмичио и остварио резултат од 1-3 места по 2 бода

4.учешће у хуманитарним акцијама – за сваку акцију по 1 бод

5. залагање и учешће у организовању и реализацији културних, спортских и других манифестација у школи – свако учешће доноси ученику по 2 бода

6. мишаенје члнова Одељенског већа – на основу изнетих предлога чланови Одељенског већа опредељују се и гласају само за једног од предложених кандидата. Сваки глас доноси ученику 1 поен.

За критеријуме од 1-5 квалитет се вреднује на основу приложених докумената (фотокопије диплома, фотографије, видео записи...).

Члан 7

У случају да је резултат ученика постигнут у пару или тимским радом, односно екипно, признаје се као и појединачни резултат .

Члан 8

Предлог за избор ученика генерације утврђује одељенски старешина ученика или надлежно одељенско веће најкасније на седници на којој се утврђује успех и владање ученика на крају наставне године.

Предлог се подноси у писменом облику и треба да буде образложен уз навођење података о успеху и владању ученика.

Члан 9

Предлог се подноси директору, одмах после седнице одељенског већа на којој су утврђени успех и владање ученика на крају наставне године.

По истицању рока за достављање иницијативе директор именује трочлану комисију, у чијем су саставу поред њега, и два наставника (један из старијих, а други из млађих разреда).

Задатак комисије је да провери податке о успеху и владању ученика, на на основу тако проверених података сваком кандидату утврди бодове по основу успеха на такмичењима и да на основу тако утврђених бодова сачини ранг листу и кандидата с највишим бројем бодова предложи наставничком већу за доделу похвале ''ученика генерације''. Комисија ће наставничком већу предложити кандидата који је остварио већи број бодова предвиђених чланом бр. 6 почев од такмичења вишег ранга.

Наставничко веће доноси коначну одлуку о додели похвале ''Ученика генерације'', већином гласова од укупног броја чланова на основу бодова и вреднујући општи утисак о предложеним кандидатима узимајући у обзир: однос према школи, наставницима, учешће у друштвеним активностима, афирмацији школе, хуманитарним акцијама, другарству.

У састав комисије не може ући наставник који предаје или је предавао неком од предложених кандидата, нити наставник код кога постоје сумња његову непристрасност приликом бодовања.

Члан 10

Наставничко веће доноси одлуку о додели похвале ''Ученика генерације'', као и о награди за изабраног ученика.

Наставничко веће одлуку доноси већином гласова од укупног броја чланова и та одлука је коначна.

Члан 11

Ученик генерације награђује се књигом, а може добити и награду у облику летовања, зимовања или у облику другог прикладног поклона, у складу са могућностима Школе, донатора или спонзора.

Члан 12

У Школи се на крају сваке наставне године додељује посебне дипломе по предметима.

Стручно веће предлаже своје кандидате за доделу посебне дипломе.

Члан 13

На крају сваке школске године додељује се похвала“Најуспешнија спортисткиња“ и „Најуспешнији спортиста“ генерације осмог разреда. Одлуку доноси Наставничко веће на предлог професора физичког васпитања.

Члан 14

У Школи се на крају сваке наставне године додељује похвала за најбоњег ученика из физике и математике. Наставници физике и математике предлажу ученика за ову награду. Наставничко веће доноси одлуку. Похваљени добијају енциклопедије које донира Др. Јованов

Члан 15

Ученик има право на приговор, жалбу и друга средства за заштиту својих права у складу са законом и правилником о остваривању и заштити права ученика.

Члан 16

Награде наставника :

- за остварене резулатате на републичком нивоу (1 – 3 места)

- за успешто руковођење тимовима.

Награда је упућивање на међународне семинаре који би унапредили рад наставника у области којом се бави ( у складу са финансијским могућностима).

На предлог директора Одлуку доноси Школски одбор.

ЗАВРШНА ОДРЕДБА

**Члан 17**

Овај правилник ступа на снагу осмог дана од дана објављивања на огласној табли школе.

У **Београду** ПРЕДСЕДНИК

ШКОЛСКОГ ОДБОРА

3.2.2015.године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Татјана Војводић